Λήψη πρώτη.
- Θα απευθύνομαι σε εσένα. - Ναι, σε εμένα.
Προς τα εκεί.
Καλό το φως.
Εντάξει.
Να μην πετάνε τούφες.
Σας ευχαριστώ.
ΤΟ 2021 ΒΙΝΤΕΟΣΚΟΠΗΘΗΚΑΝ ΣΥΝΕΝΤΕΥΞΕΙΣ ΔΙΑΡΚΕΙΑΣ 100 ΩΡΩΝ
ΜΕ ΤΟΝ ΒΙΝΣ ΜΑΚΜΑΝ,
ΤΗΝ ΟΙΚΟΓΕΝΕΙΑ ΤΟΥ, ΣΥΝΕΡΓΑΤΕΣ ΤΟΥ ΚΑΙ ΔΗΜΟΦΙΛΕΙΣ ΑΣΤΕΡΕΣ ΤΗΣ WWE.
- Εντάξει; - Μια χαρά.
Πού είμαστε; Τι κάνουμε;
Θα μιλήσω για εμένα, κάτι που δεν έχω ξανακάνει.
Δεν μ' αρέσει να μιλάω για εμένα.
Όταν μιλάω για άλλους, όλα καλά. Μπορώ να το κάνω.
Αυτό, όμως...
Είναι περίεργο να μιλάω για εμένα.
Θα κάνω ό,τι καλύτερο μπορώ.
Ο εκκεντρικός Βινς ΜακΜάν,
ενίοτε πιο διάσημος από τους σταρ της πάλης που δημιούργησε.
Ο ΜακΜάν θεωρείται ο Π.Τ. Μπάρνουμ της πάλης.
Έκανε την WWE μια διεθνή εταιρεία αξίας δισεκατομμυρίων.
Επίσης εμφανίζεται στους αγώνες ως ο κακός δισεκατομμυριούχος.
Πού στο καλό ήσασταν;
Για πάρα πολύ καιρό ο κόσμος αναρωτιόταν ποιος είμαι στ' αλήθεια.
Με παρουσιάζουν ως κακό.
Αλλά κανείς δεν με ξέρει.
Ακόμη κι εγώ άργησα να καταλάβω ποιος είμαι.
Κι ακόμη δεν είμαι σίγουρος.
Ξέρω τον Βινς ΜακΜάν;
Κανείς δεν ξέρει τον Βινς ΜακΜάν.
Υποδεχτείτε τον Κύριο ΜακΜάν!
Ο κόσμος ξέρει ποιος είναι, αλλά δεν ξέρει ποιος πραγματικά είναι.
Το πρόσωπο που παρουσιάζει εκεί έξω, ο εκκεντρικός διοργανωτής,
αυτά είναι όλα θέατρο.
Ως προς τον ίδιο προσωπικά, θα σου δείξει ό,τι θέλει να δεις.
Ελάχιστοι άνθρωποι ελέγχουν τον κόσμο. Ο Βινς ΜακΜάν τον έλεγχε.
Έχτισε κάτι πάρα πολύ ισχυρό,
πάρα πολύ μεγάλο και βαθιά ριζωμένο ανά τις γενιές.
Κατάφερε πράγματα που κανείς δεν θεωρούσε εφικτά.
Και δεν λυπόταν κανέναν.
Ο Βινς ΜακΜάν επιβεβαιώνει τις φήμες.
Αυτό που περιμένεις είναι αυτό ακριβώς που θα λάβεις.
Αγαπώ τον Βινς, τρέφω πολύ σεβασμό απέναντί του.
Αλλά μου έλεγε ψέματα συχνά και με απογοήτευσε αρκετές φορές.
Ο πατέρας σου άδικα έχει αυτήν τη φήμη;
Ο πατέρας μου έχει τη φήμη που αυτός θέλει.
ΠΡΙΝ ΤΗΝ ΤΕΛΕΥΤΑΙΑ ΣΥΝΕΝΤΕΥΞΗ
Η ΠΑΡΑΓΩΓΗ ΔΙΑΚΟΠΗΚΕ ΛΟΓΩ ΤΗΣ ΕΠΙΚΑΙΡΟΤΗΤΑΣ.
Μια έκτακτη είδηση που μόλις ήρθε.
Ο Βινς ΜακΜάν, ο θρυλικός διευθύνων σύμβουλος της WWE,
αποχωρεί.
H Wall Street Journal γράφει
ότι η WWE διερευνά κρυφό συμβιβασμό, ύψους 3.000.000 δολαρίων,
μεταξύ του Βινς ΜακΜάν και μιας πρώην πλέον υπαλλήλου,
με την οποία ο ΜακΜάν φέρεται να είχε συναινετική σχέση.
Είχα μια πληροφορία, που έλεγε ότι το συμβούλιο είχε λάβει ανώνυμο μέιλ.
ΤΕΝΤ ΜΑΝ ΔΗΜΟΣΙΟΓΡΑΦΟΣ
Στο μέιλ ο ΜακΜάν κατηγορούνταν ότι είχε εκμεταλλευτεί υπάλληλο
και ότι το συγκάλυψε.
Επίσης ακούσαμε "Είναι μόνο ο κορυφή του παγόβουνου, έχουν γίνει πολλά".
Το πρώτο ρεπορτάζ τον Ιούνιο του 2022
πυροδότησε μια σειρά ενεργειών, όπως έρευνα συμβάσεων εμπιστευτικότητας.
Κρατικές έρευνες,
την αποχώρηση του Βινς, την επιστροφή του Βινς ΜακΜάν,
την πώληση της εταιρείας,
και μετά μια αγωγή εναντίον του με πρωτοφανείς αποκαλυπτικές λεπτομέρειες.
Ο μεγιστάνας της WWE παραιτήθηκε την Παρασκευή
μετά από μήνυση πρώην υπαλλήλου, που τον κατηγορούσε ότι την υπέβαλλε
σε "αναρίθμητες αχρείες και ταπεινωτικές πράξεις".
ΟΙ ΠΕΡΙΣΣΟΤΕΡΕΣ ΣΥΝΕΝΤΕΥΞΕΙΣ, ΑΚΟΜΗ ΚΑΙ ΑΥΤΗ ΤΟΥ ΒΙΝΣ ΜΑΚΜΑΝ,
ΠΡΑΓΜΑΤΟΠΟΙΗΘΗΚΑΝ ΠΡΙΝ ΤΗ ΔΗΜΟΣΙΟΠΟΙΗΣΗ ΤΩΝ ΙΣΧΥΡΙΣΜΩΝ.
Μακάρι να μπορούσα να σας πω τις πραγματικές ιστορίες.
Εντάξει, πες μας μία.
- Όχι. - Γιατί;
Γιατί σου είπα, δεν θέλω να σου τις πω.
Θα σου πω τις κάπως ενδιαφέρουσες ιστορίες.
Δεν θέλω να μάθουν ποιος είμαι.
Είναι και διχαστικός και ψυχαγωγικός.
Ο Βινς ΜακΜάν είναι εν μέρει αντάρτης, εν μέρει μεγιστάνας και εν γένει σόουμαν.
Μετέτρεψε τη World Wrestling Entertainment σε γίγαντα αξίας δισεκατομμυρίων.
Συνδυάζεις λίγο αθλητισμό, λίγο θέατρο
και μια καλή δόση βίας
κι έχεις μία από τις αγαπημένες ασχολίες της χώρας.
Αμερικανική κουλτούρα κορυφαίας ποιότητας.
Το Υπουργείο Δικαιοσύνης ανακοίνωσε άσκηση δίωξης κατά του διευθυντή της WWE.
Διαπράχθηκε έγκλημα, διαπράχθηκε παρανομία.
Ήταν τύραννος, ως επικεφαλής εταιρείας διοικούσε με τρόμο.
Τι γνώριζε; Τι έκανε; Τι προσπάθησε να κρύψει;
Είναι και οικογενειακή υπόθεση.
Είναι σαν τη σειρά Succession σε ρινγκ.
Άλλο ένα εταιρικό στέλεχος σπιλώθηκε από σεξουαλικό σκάνδαλο.
Δεν μιλάμε για απρεπή συμπεριφορά.
Μιλάμε για απαίσια πράγματα.
Ο Βινς ΜακΜάν κατάφερνε να παραμένει στο απυρόβλητο,
επειδή παράλληλα παρουσίαζε έναν χαρακτήρα.
Πού τελειώνει ο Βινς και πού αρχίζει ο Κύριος ΜακΜάν;
Ναι! Φωτιά!
Ο ΚΥΡΙΟΣ ΜΑΚΜΑΝ
ΕΠΕΙΣΟΔΙΟ 1: ΤΖΟΥΝΙΟΡ
Πρώτα πρέπει να σας πω...
ΤΕΡΙ ΜΠΟΛΕΑ - "ΧΑΛΚ ΧΟΓΚΑΝ"
...ότι δεν θα κατανοήσετε εντελώς
τι συνέβη και τι παίχτηκε,
γιατί θα 'πρεπε να το ζήσετε για να το καταλάβετε.
Θα μάθετε μόνο ό,τι σας πουν.
Ξέρω τους παλαιστές και τους διοργανωτές και ξέρω αυτόν τον χώρο.
Δεν πρόκειται να μάθετε
το ζουμί της ιστορίας.
Επαγγελματική πάλη σημαίνει...
ΑΝΘΟΝΙ ΓΟΥΑΪΤ - "ΤΟΝΙ ΑΤΛΑΣ"
...να μετατρέπεις τη φαντασίωση σε πραγματικότητα.
Πάμε!
Ο Κέιν καίγεται!
Μου έλεγαν "Γιατί τα βλέπεις αυτά; Δεν είναι αλήθεια.
Στα ψέματα παλεύουν".
ΜΠΡΕΤ ΧΑΡΤ
Κι εγώ απαντούσα "Όχι, λάθος".
Αυτό που έκανα εγώ ήταν τέχνη.
Σκέτη ομορφιά.
Η πάλη είναι ένα περίεργο φαινόμενο,
όπου εκφράζεις την επιθετικότητά σου παρακολουθώντας μια ηθική αλληγορία.
Όταν γυρίζεις σπίτι λες "Όλα ήταν θέατρο. Δεν ήταν αλήθεια, γιε μου".
Αλλά όταν είσαι εκεί, θες να πιστεύεις ότι ήταν αλήθεια.
Ήμουν πραγματικός καλλιτέχνης.
Όσοι δεν ήταν θαυμαστές έλεγαν
"Οι θαυμαστές είναι χαζοί, δεν ξέρουν ότι είναι ψέματα".
Όχι, είναι έξυπνοι, ξέρουν ότι είναι θέαμα.
ΠΟΛ ΛΕΒΕΣΚ - "ΤΡΙΠΛ ΕΪΤΣ"
Με χαρακτήρες και πλοκή.
Και συμμετέχουν.
Η πάλη πάντα ήταν σαπουνόπερα.
ΜΠΟΜΠ ΚΟΣΤΑΣ ΣΧΟΛΙΑΣΤΗΣ
Αλλά στην πιο απλοϊκή της μορφή.
Έχεις έναν ήρωα, έναν κακό, μία δεσποσύνη εν κινδύνω.
Σου δίνουμε την ευκαιρία να νιώσεις.
Αυτό που βλέπεις έχει να κάνει με το συναίσθημα.
Και με το μεγαλείο.
Έτσι είναι η Αμερική. Είναι εκκεντρική.
Είναι σπουδαίες ιστορίες.
Η ψυχαγωγία μας είναι αμερικανική κουλτούρα.
Η επαγγελματική πάλη είναι σημαντική, επειδή αποτελεί αμερικανική κουλτούρα
ΣΑΡΟΝ ΜΕΪΖΕΡ ΣΥΓΓΡΑΦΕΑΣ
Και έχει παραγνωριστεί.
Η επίδραση και ο αντίκτυπος του Βινς ΜακΜάν
παραγνωρίζονται κατά κύριο λόγο.
Αλλά επηρεάζουν τον τρόπο που λειτουργεί ο κόσμος γύρω μας.
Θα πεταχτούμε στο Φίνιξ για ορισμένες δημόσιες εμφανίσεις στις 31 Μαρτίου.
Αυτός είναι ο Βινς ΜακΜάν, 39 ετών, διοργανωτής αγώνων πάλης τρίτης γενιάς,
ενίοτε παρουσιαστής και κινητήρια δύναμη της WWE.
Ελπίζουμε ότι κάποτε θα αναγνωριστούμε
ως κορυφαία πηγή αθλητικής ψυχαγωγίας στον κόσμο μας.
Μπήκα στον χώρο χάρη στον πατέρα μου.
ΒΙΝΣ ΜΑΚΜΑΝ ΠΑΤΕΡΑΣ
Θεωρούνταν ο καλύτερος διοργανωτής στον χώρο μας.
Γνώρισα τον Βινς ΜακΜάν τον πατέρα στο Μάντισον Σκουέρ Γκάρντεν στα 15 μου.
ΠΟΛ ΧΕΪΜΑΝ
Έμοιαζε και συμπεριφερόταν σαν να ήταν ο πάπας του Μάντισον Σκουέρ Γκάρντεν.
Δεν ήξερα ότι ήμουν ΜακΜάν, ώσπου στα 12 μου γνώρισα τον πατέρα μου.
Μεγάλωσα σε πάρκο τροχόσπιτων με τη μητέρα μου
και με έναν πατριό που ήταν κακοποιητικός.
Με έσπαγε στο ξύλο σχεδόν καθημερινά.
Το υπομένεις μέχρι να ξεφύγεις.
Κατά το διάστημα της σωματικής κακοποίησης,
ο πατέρας μου ήταν άφαντος.
Όταν είδα τον πατέρα μου πρώτη φορά,
λες και τον περιέβαλε μια λάμψη.
Έτρεξα με τα χέρια ανοιγμένα, για μια μεγάλη αγκαλιά.
Εισέπραξα ένα χέρι στην πλάτη και ένα "Γεια σου, μικρέ".
Άλλο περίμενα.
Ωστόσο τον ερωτεύτηκα αμέσως.
Ένιωθα ότι κατά βάθος ήταν
όπως εγώ θα ήθελα να είναι.
Ή ίσως κορόιδευα τον εαυτό μου, δεν ξέρω.
Ο πατέρας μου κι εγώ δεν συζητήσαμε ποτέ
γιατί δεν απουσίασε απ' τη ζωή μου στα κρίσιμα χρόνια διάπλασης.
Ακόμα κι όταν μεγάλωσα, δεν το συζητήσαμε ποτέ.
Υπάρχει μία αδιαμφισβήτητη αλήθεια, ο Βινς ΜακΜάν ανέβηκε απ' το μηδέν.
Όταν εμφανίστηκε ο πατέρας του,
τα όνειρα του Βινς από γενικά έγιναν συγκεκριμένα.
ΝΤΕΪΒΙΝΤ ΣΟΥΜΕΪΚΕΡ
Έβλεπε τον πατέρα του κι έλεγε
"Σ' αυτόν θέλω να μοιάσω, αυτός είναι το εισιτήριο διαφυγής μου".
ΜΑΝΤΙΣΟΝ ΣΚΟΥΕΡ ΓΚΑΡΝΤΕΝ
Δεν είχα δει πάλη στην τηλεόραση πριν να γνωρίσω τον πατέρα μου.
Κι είπα "Ώστε αυτή είναι η δουλειά του.
Αυτοί οι χαρισματικοί κι εξωπραγματικοί άνθρωποι
έχουν προβλήματα μεταξύ τους
και βρίσκουν τη λύση παλεύοντας.
Μ' αρέσει".
Εκείνη την εποχή είχα μια περίεργη σχέση με τον πατέρα μου.
Δεν παίζαμε μαζί. Δεν υπήρχε δέσιμο τέτοιου τύπου.
Μιλούσαμε για δουλειές, ακόμα και σε τέτοια ηλικία.
Αυτό ήταν το στοιχείο που μας ένωνε. Αυτό και η συγγένεια εξ αίματος.
Γνωριστήκαμε όταν εγώ ήμουν 13 κι ο Βινς 16.
Ποτέ δεν μίλησε για κάτι άλλο.
ΛΙΝΤΑ ΜΑΚΜΑΝ ΣΥΖΥΓΟΣ
Το μόνο που ήθελε ήταν να ασχοληθεί με τον χώρο της επαγγελματικής πάλης.
Ήθελα να μπω στη δουλειά. Του έλεγα "Έλα, κάτι θα 'χεις".
Και μου επέτρεψε να πάω στο Μπάνγκορ του Μέιν.
Ήταν το βορειότερο σημείο της επικράτειάς του.
Στο Μπάνγκορ τα κατάφερα
και ο πατέρας μου σκέφτηκε "Καλά τα πήγε ο μικρός".
Και μια μέρα ο πατέρας μου ετοίμαζε τηλεοπτική εκπομπή
κι ο τηλεοπτικός σχολιαστής ζητούσε περισσότερα λεφτά.
Λίγο πριν αρχίσει η εκπομπή
του λέει "Αν δεν με πληρώσεις, θα φύγω".
Ο πατέρας μου πάντα κρατούσε κέρματα
και έπαιζε τα κέρματα στα χέρια του όταν σκεφτόταν.
Τον κοιτάω καθώς σκεφτόταν.
Του λέω "Τι θα κάνεις;"
Μου λέει "Βγαίνεις. Είσαι ο εκφωνητής".
Μαγνητοσκόπηση στο Χάμπεργκ της Πενσιλβάνια.
Μιλάω αρκετά γρήγορα, μπαμπά; Κράτα το ή ξεκίνα να γράφεις.
Γεια σας. Είμαι ο Βινς ΜακΜάν.
Άρχισα λοιπόν να προσπαθώ να πείσω ως παρουσιαστής.
Δείτε τα μπράτσα του Μπόμπο. Τεράστιοι δικέφαλοι, σπουδαίος αθλητής.
Αν και επαναλαμβάνομαι, χαίρομαι που επέστρεψε αυτήν την εβδομάδα.
Ο Βινς ήταν απαίσιος σχολιαστής.
ΜΠΡΟΥΣ ΠΡΙΤΣΑΡΝΤ
Αλλά ο Βινς είχε κάτι συγκεκριμένο. Συναίσθημα.
Ο Βινς αφηγούνταν ιστορίες.
Συνειδητοποίησα ότι εγώ είμαι ο αγωγός.
Εγώ έπρεπε να μεταφράζω στο κοινό όσα συνέβαιναν μες στο ρινγκ.
"Αυτή είναι η πλοκή".
Ο Ζμπίσκο αντιμετωπίζει έναν θρύλο.
Η δουλειά μας δεν διαφέρει από το θέατρο, το σινεμά ή το βιβλίο.
Το ίδιο είναι.
Έχεις ένα περιβάλλον, άρα καθορίζεις το πλαίσιο.
Το γήπεδο είναι κατάμεστο.
Μετά πρέπει να δημιουργήσεις πολύ ενδιαφέροντες χαρακτήρες.
Ο Ζμπίσκο είναι ο μόνος που έχει προπονήσει ο Μπρούνο Σαμαρτίνο.
Ο καλός και ο κακός.
Ένας "μπέιμπι φέις", που ήταν ο καλός. Και ο άλλος ήταν "χιλ", δηλαδή ο κακός.
Ο Σαμαρτίνο κρατάει τα σχοινιά για τον Ζμπίσκο. Πολύ...
Προσοχή!
Εισάγεις νέο χαρακτήρα.
Πετάει έξω τον διαιτητή!
Και ένα μεγάλο φινάλε.
Ο Ζμπίσκο χτυπάει τον Σαμαρτίνο, του δίνει και καταλαβαίνει.
Ο Ζμπίσκο δεν θα το άφηνε έτσι!
Η συνταγή είναι απλή.
Αλλά η εκτέλεση δεν είναι πολύ εύκολη.
Ο Σαμαρτίνο κείτεται σε μια λίμνη αίματος.
Και κράτησα τη δουλειά του παρουσιαστή.
Και πολύ σύντομα ο πατέρας μου ήθελε να αποσυρθεί,
ήθελε να πουλήσει.
Εμένα δεν με είχε σκεφτεί ως αγοραστή.
Θα πουλούσε την εταιρεία στον Γκορίλα Μονσούν,
που τότε ήταν συνέταιρος.
Ένα τζαμπ του Μονσούν.
ΜΟΝΣΟΥΝ ΕΝΑΝΤΙΟΝ ΑΛΙ
Ο Άλι δεν βρίσκει ρυθμό.
Όταν μπήκα στην εταιρεία, ο Γκορίλα Μονσούν ήταν ο διάδοχος.
Και ένιωσα την ένταση αμέσως.
Ο Γκορίλα Μονσούν με θεωρούσε ανταγωνιστή.
Και καλά έκανε.
Όταν πρότεινα να αγοράσω την εταιρεία, κάναμε μια συμφωνία.
Θα πλήρωνα μία δόση, σε τρεις μήνες τη δεύτερη, σε τρεις μήνες την τρίτη
και μετά θα τον ξεπλήρωνα.
Αν έχανα μία δόση, θα κρατούσε και την επιχείρηση και τα λεφτά.
Η συμφωνία άρεσε στον πατέρα μου και στους μετόχους, γιατί όλοι έλεγαν
"Ο μικρός θα πατώσει".
Αναλάβαμε την εταιρεία του πατέρα του.
Και μάλιστα πληρώναμε με χρήματα που αυτοί θα είχαν κερδίσει,
αν είχαν κρατήσει την εταιρεία.
Τα βγάζαμε από μία τσέπη, τα βάζαμε σε άλλη.
Πλήρωσα την τελευταία δόση και κανείς δεν το πίστευε.
Ο μπαμπάς μου εξεπλάγη.
Ο πατέρας σου ήθελε να πετύχεις;
Πιστεύω ότι ο πατέρας μου ήθελε να πετύχω.
Αλλά κάποιες φορές όχι.
Ειλικρινά πίστευα ότι δεν ήθελε να διευκολύνει τον Βινς.
Ότι ήθελε πολύ να του δείξει τι θα πει να μοχθείς.
Ήταν παράξενο όταν αγόρασα την εταιρεία,
γιατί δημιουργήθηκε τριβή.
Ο πατέρας μου πλέον δούλευε για εμένα και ήξερα ότι δεν ήθελε αυτό που ήθελα.
Βλέπετε All-American Wrestling.
Το όραμά μου ήταν να αναβαθμίσω το προϊόν.
Το όραμά μου ήταν να γίνει δημοφιλές,
αντί να συνεχίσουν να το θεωρούν χαμηλής ποιότητας.
Δεν ήθελα να είναι επαγγελματική πάλη, δεν μ' αρέσει ο όρος.
Ήθελα να ξεπερνά την επαγγελματική πάλη.
Ήθελα να αναπτυχθούμε,
και να ανταγωνιστούμε τους διοργανωτές σε όλη τη χώρα.
Εκείνη την εποχή
ήταν περιφερειακές διοργανώσεις, λειτουργούσε ένα σύστημα επικράτειας.
Υπήρχαν διαφορετικές εταιρείες σε όλη τη χώρα
και η κάθε μία διοργάνωνε αγώνες, που μεταδίδονταν και τηλεοπτικά,
εντός της επικράτειάς της.
Στη Φλόριντα, στην Τζόρτζια, στις μεσοατλαντικές πολιτείες,
στις Καρολίνες, στο Σαν Φρανσίσκο, στο Πόρτλαντ, στο Σιάτλ.
Ο μπαμπάς του Βινς είχε την WWE, που τότε λεγόταν WWF,
στη βορειοανατολική επικράτεια.
Και υπήρχαν αόρατα σύνορα που κανείς δεν περνούσε.
Ένα σύστημα μεταξύ κυρίων.
Υπήρχαν συμφωνίες,
τις οποίες κανείς δεν αθετούσε.
Μόλις έκλεισα τη συμφωνία, ήξερα πολύ καλά τι ήθελα να κάνω.
Θα έμπαινα στις επικράτειές τους.
Μία από τις σπουδαίες πόλεις της WWE,
το Σεντ Λούις του Μιζούρι.
Ο Βινς άρχισε να διοργανώνει αγώνες
σε περιοχή που παραδοσιακά ανήκε σε κάποιον άλλον.
Και πάτησε ορισμένους κάλους.
Όπου κι αν είναι, στο Σεντ Λούις, στο Λος Άντζελες,
στο Χομπόκεν του Νιου Τζέρσεϊ,
αναμφίβολα η WWE θα βρίσκεται εκεί.
Ο πατέρας μου ήταν αντίθετος.
Μου έλεγε "Ήρεμα, Βίνι. Μην ταράζεις τα νερά".
Τον ενοχλούσε τον πατέρα μου, αλλά παράλληλα ήμουν επιχειρηματίας.
Κάποιοι απειλούσαν τον πατέρα μου.
"Ο γιος σου, Βινς, θα καταλήξει στον πάτο κανενός ποταμού".
Δεν ξέρω τι ζόρι τραβούσαν. Μάλλον τους άρεσαν οι ποταμοί.
Δεν με απασχόλησαν ποτέ οι απειλές,
γιατί δεν τους ανήκε τίποτα.
Είμαστε ανταγωνιστές.
Βλέπετε All-Star Wrestling,
έχουμε μαζί μας τον εννέα φορές παγκόσμιο πρωταθλητή Βερν Γκάνια.
Δούλευα για τον Βερν Γκάνια στην AWA, μία από τις πιο δυνατές περιοχές.
Ο Βερν Γκάνια θεωρούσε τον Βινς προσωποποίηση του σατανά.
ΕΡΙΚ ΜΠΙΣΟΦ
Ήταν ο διάβολος. Κατέστρεφε τις επικράτειες.
Πάμε στην Τάμπα της Φλόριντα.
Μόλις άρχισαν να επεκτείνονται και να σπάνε το σύστημα της επικράτειας,
πολλοί παλαιστές που είχαν καθιερωθεί στις επικράτειές τους
αναζήτησαν μια καλύτερη ευκαιρία με τον Βινς ΜακΜάν και την WWE.
Οι παλαιστές μας έβγαζαν πολλά λεφτά, κάτι που έφερε κι άλλους παλαιστές.
Οι παλαιστές συρρέουν χωρίς σταματημό στη World Wrestling Entertainment,
με πρωτοφανείς ρυθμούς.
Αν δείτε τι έκανε, λειτούργησε πολύ επιθετικά.
Πήγε σε όλες τις επικράτειες, εξαγόρασε τους κορυφαίους
και μετά διοργάνωνε αγώνες σε πόλεις με παλαιστές που είχε κλέψει από εκεί.
Κανείς δεν μπορούσε να κάνει κάτι.
Φαίνεται ότι προσπαθείτε να εισβάλετε σχεδόν σε όλες τις περιοχές των ΗΠΑ.
Πολύ σωστά.
Οι περισσότεροι παλαιστές του Βινς ήρθαν από αλλού,
άλλος είχε ρίξει όλη τη δουλειά για να αναδείξει τον παλαιστή.
Με ένα τηλεφώνημα
έτρεχαν και άφηναν αυτόν τον άλλον σύξυλο.
Το ίδιο έκανε και μ' εμένα. "Εδώ θα βγάλεις λεφτά".
Επικρατεί άγριος ανταγωνισμός και πρέπει να πατήσεις επί πτωμάτων.
Δεν στερούσα τίποτα και από κανέναν.
Δημιουργούσα.
Αν δεν μπορείς να με ανταγωνιστείς, έτσι είναι η Αμερική.
Πρόβλημά σου.
Η δημοτικότητα της World Wrestling Entertainment
αυξάνεται με αλματώδεις ρυθμούς.
Όταν πλέον ανταγωνιζόμουν επιτυχώς όλους τους διοργανωτές, είπα
"Τώρα μπορώ να λειτουργήσω όπως θέλω εγώ".
Ο πατέρας μου έβαλε πρωταθλητή τον Μπομπ Μπάκλαντ.
Λατρεύω τα ταξίδια, τους θαυμαστές και την πάλη.
Απολαμβάνω κάθε λεπτό.
Σ' ευχαριστούμε.
Ήταν το πρότυπο του Αμερικανού, αλλά κάπως πράος.
Έψαχνα κάποιον πιο χαρισματικό.
Αν είναι δυνατόν! Κοιτάξτε τι γίνεται.
Ο Ντριμ τον σφυροκοπάει.
Όχι!
Ο Ντάστι Ρόουντς ήταν μια επιλογή.
Σε αυτό το κτίριο, σε λίγες ώρες, όταν θα είναι γεμάτο,
θα δείτε έναν μαύρο κι έναν λευκό να τρώνε μαζί απ' το ίδιο ποπ κορν.
Τέλεια. Αυτό είναι το αμερικανικό όνειρο.
Ο πατέρας μου μου είχε πει ότι δεν είχε πειστεί.
ΚΟΝΤΙ ΡΟΟΥΝΤΣ
Το θεωρούσε τεράστιο εγχείρημα.
Ο Ντάστι δεν μπόρεσε να αξιοποιήσει την ευκαιρία.
Και συνέχισα να ψάχνω κάποιον με θέλγητρο,
κάποιον που θα σε μάγευε, κάποιον εξωπραγματικό.
Αυτός ο άντρας δεν είναι τηλεοπτική ψευδαίσθηση.
Τον Χαλκ Χόγκαν τον γνώρισα πολλά χρόνια πριν αγοράσω την εταιρεία του πατέρα μου.
Απίστευτη διάπλαση!
Τότε λεγόταν Στέρλινγκ Γκόλντεν.
Ο Στέρλινγκ Γκόλντεν.
Ο πατέρας μου του είπε "Δεν σε λένε έτσι". Του το άλλαξε σε Χαλκ Χόγκαν.
Ο Απίθανος Χαλκ Χόγκαν!
Χρειάζονταν κάποιον που θα έπειθε το κοινό
ότι θα νικούσε τον Αντρέ τον Γίγαντα, που ήταν μεγάλος σταρ.
Χόγκαν!
Έλα εδώ!
Ο Αντρέ ο Γίγαντας ήταν η μεγάλη ατραξιόν.
Μόνο με το δικό του όνομα μπορούσες να γεμίσεις ένα γήπεδο.
Ο Χαλκ Χόγκαν πάει να τον τελειώσει.
Ήμουν το έτερον ήμισυ του Αντρέ.
Παλεύαμε παντού.
Ο Αντρέ κι εγώ γεμίσαμε το Στάδιο Σέι.
Είχα πλέον καθιερωθεί.
Για να καθιερωθώ, διοργανώναμε τους λεγόμενους "τηλεοπτικούς αγώνες".
Σε αυτούς τους αγώνες πάλευα με δύο αντιπάλους.
Το είδε ο Σιλβέστερ Σταλόνε
και γι' αυτό τελικά πήρα ρόλο στην ταινία Ρόκι.
Μιλούσα με τον Βινς πρεσβύτερο για το Ρόκι 3
κι αυτός διαφώνησε.
"Παλαιστής είσαι, όχι ηθοποιός. Δεν θα παίξεις σε ταινία".
Ρώτησε τον πατέρας μου και αυτός είπε "Όχι".
Γιατί είχε ρίξει λεφτά στον Χόγκαν και ήθελε να αποδώσει η επένδυσή του.
Μου είπε "Έτσι και το κάνεις, θα απολυθείς και δεν θα ξαναδουλέψεις".
Κι είπα "Ωραία".
ΡΟΚΙ 3 1982
Ναι!
Όταν γύρισα την ταινία, ήξερα ότι θα έκανε πάταγο.
Έρχομαι για σένα, Μπαλμπόα.
Μπροστά στον Σημαδεμένο, μπροστά στον Νονό,
οι ταινίες Ρόκι ήταν πολύ πιο σπουδαίες.
Ήταν αμερικανική κουλτούρα.
Ήξερα ότι θα γινόμουν διάσημος.
Και ήταν απίστευτο.
Υποδεχτείτε τον Χαλκ Χόγκαν.
Είσαι τεράστιος.
Ευχαριστώ.
Πελώριος.
Και στο μεταξύ με ειδοποιεί ο Βερν Γκάνια και θέλει να πάω γρήγορα στη Μινεσότα.
Ο Χαλκ Χόγκαν επιστρέφει στην AWA, απίστευτη υποδοχή.
Όταν πήγα στην AWA, άρχισα τη Χαλκαμανία, άρχισα να σκίζω την μπλούζα μου.
Και όλο αυτό έπαιρνε φόρα, εξαπλωνόταν.
Παρακολουθούσα την καριέρα του και βελτίωνε τις ικανότητές του.
Ο Χόγκαν παίρνει φόρα για το λεγκ σμας!
Εγώ είμαι ο πρωταθλητής! Δική σας η ζώνη!
Ο Βινς με προσέγγισε κι είπε
"Θέλω να πάρω όλες τις επικράτειες.
Και θέλω να το κάνω μαζί σου". Κι εγώ του είπα "Φύγαμε, φίλε".
Ο Χαλκ ήξερε πού πήγαινε ο χώρος και ότι ο Βινς είχε τα ηνία.
ΝΤΕΪΒ ΜΕΛΤΖΕΡ
Ήταν εύκολη απόφαση.
Ο ένας θέλει να σε προωθήσει και να σε κάνει σταρ σε εθνικό επίπεδο,
ενώ ο άλλος σε προωθεί σε Μινεάπολις, Σικάγο και Μιλγουόκι.
Όλη μου την καριέρα ονειρευόμουν να επανέλθω.
Όταν ο Βινς είπε τι ήθελε να κάνει μαζί μου,
ήξερα τι θα ακολουθούσε.
Πλάκα κάνεις! Ο Χαλκ Χόγκαν!
Θέλω να ευχαριστήσω την WWE που με κάλεσε πίσω.
Έπρεπε να βρω τρόπο να μεταφέρω τον τίτλο από τον Μπάκλαντ στον Χόγκαν.
Δεν γινόταν να παλέψουν μεταξύ τους δύο καλοί.
Και χρησιμοποίησα τον Άιρον Σιχ.
Μπομπ Μπάκλαντ!
Ο Άιρον Σιχ απ' το Ιράν
ήταν από τους πιο αντιπαθητικούς κακούς που είχαμε ποτέ στην εταιρεία.
Τότε επικρατούσε πολύς εθνικισμός. Όλοι φώναζαν "Ζήτω η Αμερική".
Επί χρόνια είχαμε εντάσεις με το Ιράν.
Ο πρόεδρος συγκάλεσε το Συμβούλιο Εθνικής Ασφάλειας
για τις ραγδαίες εξελίξεις στο Ιράν.
Αμερικανοί όμηροι κρατούνταν στο Ιράν.
Ήταν πρωτοσέλιδο, όλοι γι' αυτό μιλούσαν.
Όταν ο Άιρον Σιχ μπήκε στο ρινγκ σηκώνοντας την ιρανική σημαία...
Το Ιράν στην κορφή!
...εισέπραξε αρνητικές αντιδράσεις.
Με βάση την επικαιρότητα προσπαθείς να αφηγηθείς μια ιστορία,
για να μπορέσει ο κόσμος να αντιδράσει με έναν τρόπο που κανονικά δεν μπορεί.
Δεν συμπαθούν τον Άιρον Σιχ.
Δεν συναντάς έναν Ιρανό σεΐχη ενώ περπατάς στον δρόμο,
για να τον αποδοκιμάσεις και να τον δεις να τρώει ξύλο.
Αυτό μπορείς να το κάνεις στους αγώνες πάλης.
Κάτω το Ιράν!
Τι φωνάζουν για το Ιράν;
Δεν θέλω να το επαναλάβω, Βινς.
Αυτό πλέον δεν θεωρείται πρέπον, αλλά συνέβη και με τις ταινίες.
Η Ιαπωνία ήταν στις ταινίες η αυτοκρατορία του κακού
που επιτίθεται στις ΗΠΑ.
Οποιοσδήποτε από την Ιαπωνία ήταν αναξιόπιστος.
Ή από τη Γερμανία.
Ψεύτη!
Από τη Ρωσία.
Αν πεθάνει, έτσι πάνε αυτά.
Σου μάθαιναν από πολύ μικρή ηλικία
ότι αυτοί οι άνθρωποι, οι ξένοι,
ήταν οι κακοί.
Εκ Ρωσίας...
Σωστό ή λάθος, δεν είχε σημασία τότε.
Ο κακός ήταν ένας κακός Ρώσος,
ένας κακός Γερμανός, ένας κακός Ιάπωνας.
Ο κόσμος το κατανοούσε εύκολα.
Μπανζάι!
Η πάλη είναι καθρέφτης του κόσμου.
Αν θες να μάθεις πώς είναι η Αμερική, δες πάλη.
Τον εαυτό σου βλέπεις.
Ποιος παλαιστής δεν σ' αρέσει;
Ο Σιχ, ρε συ.
- Ο Σιχ. - Ο Άιρον Σιχ.
Γιατί δεν σου αρέσει;
- Είναι από άλλη χώρα. - Είναι από άλλη χώρα.
Ο Βινς είδε το κλίμα και ακολούθησε το ρεύμα.
Γι' αυτό πλούτισε. Δεν πήγε ποτέ κόντρα στο ρεύμα.
Μπορείς να αναλογιστείς εκ των υστέρων και να πεις "Σίγουρα μετανιώνεις".
Αν ανατρέξουμε 10 χρόνια πριν ή 20 χρόνια ή ακόμη και πέντε χρόνια πριν,
η ζωή ήταν διαφορετική τότε, όλα ήταν αλλιώς, και οι αξίες.
Δεν μπορείς με τις αξίες του σήμερα
να αξιολογήσεις το παρελθόν.
Οι εποχές ήταν αλλιώς, η ζωή αλλιώς, οι αξίες αλλιώς.
Αν αυτό γινόταν σήμερα, θα υπήρχε μεγάλο πρόβλημα.
Τότε, όμως, δεν ήταν κάτι φοβερό.
Ο Άιρον Σιχ!
ΑΪΡΟΝ ΣΙΧ ΤΕΧΕΡΑΝΗ, ΙΡΑΝ
Ήθελα να μεταβιβάσω τον τίτλο από τον Μπομπ Μπάκλαντ στον Άιρον Σιχ
και να στήσω το σκηνικό
για να έρθει ο τεράστιος ξανθός Αμερικανός και να τσακίσει τον Άιρον Σιχ απ' το Ιράν.
Ο Χόγκαν χρειαζόταν τον απόλυτο αντίπαλο και ο συγχρονισμός ήταν άψογος.
O Αμερικανός ήρωας ενάντια στον σατανικό Ιρανό.
Ακούγεται το "Eye of the Tiger", καθώς ο Χαλκ Χόγκαν μπαίνει στο ρινγκ.
Εκείνη την εποχή ο Βινς αποφάσιζε αν θα κέρδιζα ή αν θα έχανα τον αγώνα.
Αλλά ό,τι κάναμε μες στον ρινγκ το αποφασίζαμε εμείς επιτόπου.
Χωρίς πρόβες.
Αυτή είναι η τέχνη της πάλης.
Του όρμησα πριν χτυπήσει το καμπανάκι. Δεν του το είχα πει.
Μου φάνηκε σωστό.
Ο Χαλκ κρατάει το ρούχο του σεΐχη, το τυλίγει στον λαιμό του.
Δεν του είπα ότι θα τον τύλιγα με το ρούχο του.
Προέκυψαν όλα.
Ο Χαλκ ζορίζεται.
Πρέπει να ακούς το κοινό.
Εκκωφαντικό!
Το νιώθεις, ακούς, σκέφτεσαι.
Ο Χαλκ Χόγκαν πέφτει πάνω του!
Ένα, δύο... Τα κατάφερε!
Ήταν απίστευτη η αντίδραση του κοινού.
Η Χαλκαμανία καθιερώθηκε.
Και φυσικά όλοι ξέρουν τον Χαλκ Χόγκαν μέχρι σήμερα.
Ζήτησα μόνο να στηρίξει όλη η WWE τον Χάλκστερ,
για να φέρω τον τίτλο στις ΗΠΑ.
Η Χαλκαμανία εξαπλώνεται διεθνώς!
Το να πάει ο τίτλος στον Άιρον Σιχ
και στη συνέχεια να περάσει σε εμένα,
επειδή για να κυριαρχήσουμε κάποιος έπρεπε να είναι αιχμή του δόρατος,
ήταν μια επιχειρηματική απόφαση που ο Βινς έπρεπε να εκτελέσει
και πέτυχε.
Πολλοί θεωρούν ότι ο Χαλκ Χόγκαν είναι ο πιο συναρπαστικός πρωταθλητής πάλης.
Δεν είναι καθόλου υπερτιμημένος ο σημαντικός ρόλος του Χαλκ Χόγκαν.
Αν βγάλεις τον Χαλκ από την εξίσωση, ο Βινς αποτυγχάνει.
Η επέκταση θα είχε αποτύχει.
Η πάλη εξαρτάται από τους σταρ.
Η ικανότητα να φτιάχνεις σταρ σε κάνει δημοφιλή.
Ο Βινς ήταν καλύτερος σε αυτό απ' όλους τους άλλους διοργανωτές,
όπως κι ο πατέρας του.
Ο Βινς ΜακΜάν ο πρεσβύτερος ήξερε να κάνει σταρ τους κορυφαίους παλαιστές.
Ήταν πιο σημαντικό από τους καλούς αγώνες.
Ήταν ατού του Βινς, το πήρε απ' τον πατέρα του.
Κάποια στιγμή ο πατέρας μου μου είπε ότι με καμάρωνε.
Είπε "Αυτοί οι φίλοι μου δεν είναι ουσιαστικά φίλοι.
Τους διοργανωτές, με τους οποίους δούλεψα όλα αυτά τα χρόνια, χέσ' τους.
Εσύ τους πατάς κάτω.
Είμαι περήφανος για εσένα, χέσ' τους".
Και έμεινα άφωνος.
Πρώτη φορά μου 'λεγε ότι ήταν με το μέρος μου.
Φυσικά περίμενε μέχρι να πετύχω.
Ίσως πάντα να ένιωθε έτσι, αλλά δεν το είχε πει.
Ήταν από τις πιο σημαντικές στιγμές της ζωής μου.
Ώσπου...
ΠΕΘΑΝΕ Ο ΔΙΟΡΓΑΝΩΤΗΣ ΑΓΩΝΩΝ ΠΑΛΗΣ ΒΙΝΣ ΜΑΚΜΑΝ ΣΕ ΗΛΙΚΙΑ 69 ΕΤΩΝ
Σας παρακαλώ να σηκωθούμε όλοι,
για να κρατήσουμε ενός λεπτού σιγή για τον Βίνσεντ Τζέι ΜακΜάν.
Μία μέρα πριν πεθάνει ήταν η μόνη φορά που μου είπε ότι με αγαπούσε.
Αλλά το είπε. Πριν πεθάνει.
Ένιωσα πολύ ωραία.
Είτε υπάρχει ανταπόκριση είτε όχι,
είναι υπέροχο να νοιάζεσαι για κάποιον.
Είχα την ευκαιρία να νοιαστώ για τον πατέρα μου
και να τον αγαπήσω.
Δεν νομίζω ότι συμπαθούσε τον πατέρα του, για να είμαι ειλικρινής.
Γιατί το λες αυτό;
Όταν ο Τζούνιορ ήρθε στο προσκήνιο, είχε όραμα,
η πάλη έπρεπε να αλλάξει, δεν γινόταν αλλιώς.
Οποιαδήποτε ιδέα κατέβαζε έβγαζε τον πατέρα του απ' τα ρούχα του.
Τους παλαιστές το ίδιο.
Στα αποδυτήρια έλεγαν ότι δεν έστεκε καλά.
Όταν ο Βινς αγόρασε την εταιρεία
κι άρχισε να συγκρούεται με τον πατέρα του,
η κόντρα οφειλόταν κυρίως στην άρνηση του Βινς του πρεσβύτερου
να δεχτεί ποια κατεύθυνση έπαιρνε ο χώρος της πάλης.
Ο Βινς εμφανίστηκε με ένα σωρό ιδέες που εμείς θεωρούσαμε τρελές.
Γιατί δεν είχαν σχέση με την πάλη.
Ο Βινς είχε ιδέες για να απευθυνθεί σε ένα νεότερο κοινό,
χωρίς να κρύβει το γεγονός ότι ήταν ψυχαγωγία με σενάριο.
Ήθελε να μεγαλώσει η επιχείρηση και να επεκταθεί.
Ενώ όλοι κοιτούσαν τις επικράτειές τους,
ο Βινς είχε καταλάβει ότι η συνδρομητική ήταν το μέλλον.
Ήταν σαφές ότι ο Βινς έψαχνε ευρεία διανομή του προϊόντος.
ΚΕΪ ΚΟΠΛΟΒΙΤΣ ΙΔΡΥΤΡΙΑ USA NETWORK
Το USA Network έγινε το κανάλι προώθησης της WWE.
Ο Βινς πάντα ήθελε να προωθεί οτιδήποτε νέο έκαναν.
Ο Βινς δεν ασχολήθηκε ποτέ με την πάλη,
ασχολήθηκε με την ψυχαγωγία.
Για παράδειγμα,
όταν ήρθε στην αρχή και ανέλαβε, έκανε ένα τοκ σόου
και όλοι πιστεύαμε ότι είχε ξεφύγει.
Ευχαριστώ. Καλώς ήρθατε στο ΤΝΤ.
Είχε πολλή πλάκα.
Ακριβώς!
Ήταν η Άγρια Δύση σε μορφή τοκ σόου.
Περνούσαμε φίνα.
Ηλίθιε!
Ο Βινς πειραματιζόταν
με διαφορετικούς τρόπους παρουσίασης των παλαιστών σε διαφορετικό κοινό.
Εγώ είμαι υπέρ!
Πάντα ήθελε να χρησιμοποιήσει την πάλη ως εφαλτήριο για άλλες ασχολίες.
Η εταιρεία μας μεγάλωνε και άρχισαν να εμφανίζονται ευκαιρίες.
Και κάναμε το ένα και το άλλο.
Η φωνή της World Wrestling Entertainment και παρουσιαστής του ΤΝΤ ο Βινς ΜακΜάν.
Ντέιβ, όπως ξέρεις, υπάρχουν πολλές μητέρες στη Νέα Υόρκη...
Είχατε συναντηθεί σε άλλη εκπομπή παλαιότερα.
Ναι!
Η εκπομπή του Λέτερμαν έκλεινε τρία χρόνια
και αποφάσισαν ότι, αν γεννιόταν ένα μωρό κατά τη διάρκεια της εκπομπής,
το μωρό θα γινόταν το Μωράκι Late Night.
Έστειλαν τον Βινς ΜακΜάν σε ένα μαιευτήριο κι εμένα σε άλλο.
Βινς, θέλω να σε ρωτήσω κάτι.
- Ορίστε; - Δικό σου είναι το σμόκιν;
- Όχι, δεν είναι. - Εντάξει.
Του άρεσε να βγαίνει στην εκπομπή του Λέτερμαν.
Ήταν μια εκπομπή που είχε μεγάλο ρεύμα.
Αποκτούσες αξιοπιστία, αν ο Ντέιβιντ Λέτερμαν σε ενέκρινε.
- Πες μου, Λάρι, δικό σου είναι το σμόκιν; - Όχι.
Επιστρέφουμε σε εσάς.
Ο Βινς πάντα αναζητούσε τρόπους
να συνδέσει διαφορετικές πτυχές του κόσμου της ψυχαγωγίας,
να συνεργαστεί με άλλες φίρμες
και να μεγαλώσουν έτσι και οι δύο φίρμες.
Γεια σας! Ακούτε MTV, Music Television!
Είμαι η Σίντι Λόπερ.
Η Σίντι Λόπερ ήταν στο MTV εκείνη την εποχή.
Ήταν τεράστια σταρ.
Αν δεν ξέρετε, αυτή είναι η Σίντι Λόπερ.
Το πρώτο άλμπουμ της She's So Unusual έχει τέσσερα σινγκλ στην πρώτη πεντάδα.
Στο βιντεοκλίπ του "Girls Just Want to Have Fun"
ο Κάπτεν Λου Αλμπάνο υποδύθηκε τον πατέρα της.
Η Σίντι Λόπερ γνώρισε σε μια πτήση τον Κάπτεν Λου Αλμπάνο.
Θέλω να δω τη Σίντι Λόπερ.
Θεώρησε ότι υπήρχε μια επαφή.
Πάλη χέβι μέταλ.
Εμφανίστηκε μια επιχειρηματική ευκαιρία και για τις δύο πλευρές.
Πες στον κόσμο ότι σε έκανα σούπερ σταρ.
Πες ότι πάτησες στην επιτυχία μου!
- Οι γυναίκες είστε ένα τίποτα. - Τι;
Η Σίντι πλέον είχε συνδεθεί με εμάς και αυτό οδήγησε το MTV να πει
"Αφού στη Σίντι αρέσει αυτό το είδος ψυχαγωγίας,
ας δουλέψουμε και με αυτό το είδος".
Δείτε αυτήν την εβδομάδα στο MTV.
Κάναμε δύο εκπομπές στο MTV.
Το MTV είχε πολύ καλή τηλεθέαση και βγάλαμε μια καλή πλοκή.
Σε προκαλώ, ρε στόμα αβούλωτο!
Εκείνη την εποχή η γυναικεία πάλη ήταν
μπας κλας σε έναν χώρο μπας κλας.
Σκέφτηκα να βάλω τη Σίντι να συνδεθεί με μια παλαίστρια.
Για να πάρει αξία η κατηγορία.
- Ναι! - Η Μούλα θα φάει σκόνη!
Έτσι!
Η Γουέντι Ρίχτερ επιλέχτηκε για να εκπροσωπήσει τη Σίντι.
Μου τηλεφώνησε η ίδια απ' το πουθενά
και ζήτησε να την εκπροσωπήσω στο ρινγκ.
Και δέχτηκα.
ΓΟΥΕΝΤΙ ΡΙΧΤΕΡ
Η μάνατζερ της διεκδικήτριας του τίτλου, η Σίντι Λόπερ!
Το γήπεδο ξεχείλιζε από ενέργεια,
χάρη στη δική της συμμετοχή.
Όρθιοι όλοι οι θεατές!
Πλέον πολλοί φίλοι μου κι εγώ είχαμε γίνει οπαδοί της πάλης.
Μας άρεσε πολύ η χιουμοριστική πλευρά.
Ένας δημοσιογράφος του συμβατικού αθλητισμού προσφέρεται
να παρουσιάσει τον Χαλκ Χόγκαν και τον Ράουντι Ρόντι Πάιπερ.
Και το κάνει στα σοβαρά.
Ευχαριστώ. Είναι μεγάλη μου τιμή.
Είχε πλάκα, το λάτρεψα.
Αρχίσανε!
Ροκ και πάλη μαζί!
Προσοχή!
Πλάκα κάνεις! Έρχεται ο Μίστερ Τι, κυρίες και κύριοι!
Ο Μίστερ Τι κι εγώ είχαμε γίνει φίλοι. Τότε ήταν περιζήτητος.
Πραγματικά ανάρπαστος.
Έρχονταν οι διάσημοι στον κόσμο μας.
Μύλος θα γίνει.
- Τι συμβαίνει; - Επικρατεί πανδαιμόνιο!
ΝΙΚΗΤΗΣ
Η συνεργασία με το MTV
ήταν μεγάλη αναβάθμιση από αυτό που κάναμε.
Το MTV ήταν στα πάνω του.
Αυτό το προϊόν που έστησε ο Βινς ΜακΜάν
δεν ήταν για ιδιωτικές λέσχες και ανθρώπους με πούρα.
Ήταν του συρμού.
Άλλαξε την πάλη.
Πλέον ο κόσμος μπορούσε να πει "Παρακολουθώ πάλη".
Άντι Γουόρχολ, πες μας τις εντυπώσεις σου για όσα εκτυλίχθηκαν εδώ.
Έχω μείνει άφωνος.
Είναι πολύ συναρπαστικό. Δεν ξέρω τι να πω.
Δεν νομίζω ότι τελείωσε.
Αυτό που είδαμε πιστεύω ότι είναι η κορυφή του παγόβουνου.
Η επιχείρηση επεκτεινόταν με αλματώδεις ρυθμούς.
Και απολάμβανα τη δουλειά.
Η γυναίκα μου είπε κάποια στιγμή "Χρειάζεσαι διακοπές".
Πήγα στην Καραϊβική για δύο μέρες.
Και όταν γύρισα, ανακοίνωσα μια μεγάλη ετήσια διοργάνωση,
όπως το Super Bowl.
Θα την ονομάζαμε WrestleMania.
Γύρισε και μου είπε
"Ούτε χαλάρωσες ούτε το απόλαυσες.
Τη δουλειά σκεφτόσουν".
Κυριακή απόγευμα, 31 Μαρτίου. Η WrestleMania.
Ο Μίστερ Τι τα παίζει όλα για όλα, καθώς συμπράττει με τον Χαλκ Χόγκαν.
Θα δείτε τη μεγαλύτερη παραγωγή της επαγγελματικής πάλης στον κόσμο.
Θα γραφτεί ιστορία.
Το Γούντστοκ της πάλης.
Η WrestleMania ήταν λογικό κι επόμενο βήμα.
Υπήρχαν το Super Bowl
κι άλλες κορυφαίες διοργανώσεις άλλων αθλημάτων.
Γιατί να μην έχουμε κορυφαία διοργάνωση κι εμείς στο τέλος της σεζόν;
- Η WrestleMania. - Η WrestleMania.
Θα μπορούσαμε αυτό το κορυφαίο γεγονός
να το μεταδώσουμε σε μια κλειστή προβολή.
Πάνω από ένα εκατομμύριο θα το δουν σε κλειστή προβολή σε όλη τη χώρα.
Θα ήταν μια δημόσια προβολή σε μια τεράστια οθόνη
στο εσωτερικό ενός γηπέδου.
Και πλήρωνες εισιτήριο, όπως σε αγώνα, για να το δεις.
Αυτή η ιδέα σήμερα ακούγεται γελοία, αλλά έτσι γινόταν τότε.
Κλειστή προβολή σε κάθε μεγάλη πόλη της χώρας.
Και επιπλέον
θα μεταδοθεί σε 24 χώρες του εξωτερικού στη μεγάλη οθόνη.
Η προώθηση πήγε τόσο καλά
που ο Χαλκ Χόγκαν και ο Μίστερ Τι έφτασαν να παρουσιάσουν το Saturday Night Live.
Ο Μίστερ Τι και ο Χαλκ Χόγκαν!
Έχουμε σημαντικό αγώνα!
Στο Μάντισον Σκουέρ Γκάρντεν. Στη WrestleMania.
Για τη διαφήμιση της WrestleMania,
θέλαμε να καλέσουμε όσα περισσότερα ΜΜΕ γινόταν.
Ήταν στο Μάντισον Σκουέρ.
Αυτό δεν είναι πάλη, είναι κραιπάλη.
Ο Τζον Στόσελ ήθελε να πάρει συνέντευξη απ' τους παλαιστές.
Ο Τζον Στόσελ ερευνούσε
αν ο Χαλκ Χόγκαν ήταν όσο δημοφιλής έλεγε η New York Times.
Και ξαφνικά ρωτάει "Χρησιμοποιείτε ξυραφάκια για να ματώσετε;"
Του λέω "Σοβαρά μιλάς; Αυτό είναι μαζοχισμός".
Το κεφάλι μου είχε σημάδια απ' τους τελευταίους αγώνες.
Και πάω γραμμή στον Βινς.
Του λέω "Αυτός δεν έχει έρθει για να μάθει πόσο δημοφιλής είναι ο Χαλκ Χόγκαν.
Έχει έρθει να εκθέσει τον χώρο".
Ο Βινς μπήκε στα αποδυτήρια
κι είπε ότι ένας δημοσιογράφος τριγυρνούσε και ρωτούσε αν ήταν όλα ψέματα.
Δυστυχώς πρέπει να σας πω ότι όλα είναι ψεύτικα.
Κι είπε "Μακάρι κάποιος να έκανε κάτι".
Εγώ δεν άκουσα τον Βινς ΜακΜάν να λέει να τον βάλουν στη θέση του.
Δεν άκουσα κάτι τέτοιο.
Δεν μας είπε να το κάνουμε.
Αλλά είπε "Μακάρι κάποιος να τον έβαζε στη θέση του".
Κι έφυγε απ' τα αποδυτήρια.
Ένας παλαιστής, ο Ντέιβιντ Σολτς,
αποφάσισε να αναλάβει δράση.
- Είναι ψεύτικο. - Το θεωρείς ψεύτικο;
Και ξαφνικά ο Ντέιβιντ Σολτς σπάει στο ξύλο τον Στόσελ.
Το θεωρείς ψεύτικο;
Τι εννοείς;
Θυμάσαι την αντίδραση του Βινς όταν χτυπήθηκε ο Τζον;
Πανηγυρίζαμε όλοι.
Όχι μόνο ο Βινς, όλοι.
Τον Ντέιβιντ τον επιβράβευαν, τον κερνούσαν ποτά.
Εκείνη την εποχή ήμασταν πολύ προστατευτικοί με τον χώρο.
Η πάλη δεν είναι ψεύτικη. Είναι προκαθορισμένη, είναι επίδειξη.
Αλλά πρέπει να σας πω
ότι τα τελευταία 10 χρόνια έκανα 23 χειρουργεία.
Πείτε μου πώς αυτό είναι ψεύτικο. Γιατί εμένα δεν με ενημέρωσε κανείς.
Πρέπει να λάβετε υπόψη ότι εκείνη την εποχή προστάτευαν τον χώρο.
Το λατρέψαμε.
Ώσπου έσκασε η αγωγή. Τότε η φάση πήρε την κάτω βόλτα.
Και πώς είσαι;
Ο γιατρός λέει ότι έχω μόνιμη βλάβη στην ακοή.
Η πάλη άρχιζε να γίνεται της μόδας.
Αλλά η πάλη δεν ήταν έτοιμη για τη ζώνη υψηλής τηλεθέασης.
Κάτι παρόμοιο έγινε στο Richard Belzer Show,
όπου ο Χαλκ Χόγκαν, που ξέρει καλύτερα απ' όλους πώς να βγει στα ΜΜΕ,
εμπλέκεται σε ένα απίστευτα περίεργο και ατυχές συμβάν.
Δεν έχεις ιδέα, έτσι;
- Σε καμιά σπηλιά ζεις; - Ξέρω ότι...
Θα σ' το κάνω λιανά.
- Εξήγησέ μου το. - Ναι.
Δεν μπορείς να ανεχτείς κάποιον που υπονομεύει τον χώρο μας.
Εγώ δεν φοβάμαι κανέναν.
- Σε πιστεύω. - Με πιάνεις;
- Σε πιάνω. - Είσαι άντρας;
- Εσύ τι λες; - Δεν ξέρω.
Πάμε έξω;
Ο Ρίτσαρντ Μπέλζερ είπε "Κάντε μου μία λαβή".
- Πες μου πότε θες να τσιρίξει. - Εντάξει.
Έκανα λαβή από μπροστά.
- Τι λες, Τι; - Κράτα τον λίγο ακόμα.
Όταν τον άφησα, έπεσε και χτύπησε στο κεφάλι.
Ο Μπέλζερ έσκασε σαν σακί
και ο Χαλκ νόμισε ότι ήταν από ατζαμοσύνη.
Ενώ είχε χτυπήσει.
- Έχεις ματώσει... - Επιστρέφουμε.
Χτύπησε στο κεφάλι όταν έπεσε και μάτωσε.
Αυτό ήταν κακό.
Έκανα μήνυση στον Μίστερ Τι, στον Χόγκαν, στον Βινς ΜακΜάν και στην WWE.
Ναι, ο Βινς δεν το πήρε καλά.
Ήμασταν σε μια πολύ ευαίσθητη περίοδο προετοιμασίας της WrestleMania I,
δεν γινόταν να κάνω λαβές στον κόσμο.
Η WrestleMania ήταν μεγάλο ρίσκο.
Ο Βινς είχε ποντάρει τα πάντα στην επιτυχία της.
Είχε ρίξει πολλά λεφτά.
Λένε ότι αν είχε αποτύχει, θα είχε καταστραφεί.
Και είναι πολύ πιθανό.
Οι γονείς μου υποθήκευσαν ό,τι είχαν για να προχωρήσει η WrestleMania I.
Ήμουν πολύ μικρή, δεν καταλάβαινα τι σήμαινε αυτό.
Δεν μιλούσαν για οικονομικά μπροστά μας, αλλά το ένιωθες.
Ο πατέρας μου έλεγε συνέχεια "Θα πετύχει". Και "Έχουμε ποντάρει πολλά".
Εγώ τότε ήμουν στην εφηβεία και κάτι υποψιάστηκα.
Δεν είχαμε τα λεφτά.
Κι αν ήταν αποτυχία, θα είχαμε πρόβλημα.
Ακριβής εκτίμηση.
Καλώς ήρθατε, είμαι ο Γκορίλα Μανσούν.
H World Wrestling Entertainment παρουσιάζει
το κορυφαίο υπερθέαμα πάλης όλων των εποχών, τη WrestleMania.
Ήξερα ότι αν δεν τα καταφέρναμε,
θα βαρούσαμε κανόνι.
Οι 35.000 θεατές είναι όλοι όρθιοι!
Ηλεκτρισμένη ατμόσφαιρα! Απίστευτο!
Στηρίζουν τον Χαλκ Χόγκαν και τον Μίστερ Τι.
ΧΑΛΚ ΧΟΓΚΑΝ
Ήταν μεγάλο στοίχημα, τεράστιο.
Μετωπική!
Αλλά όλα κύλησαν όπως έπρεπε εκείνη τη βραδιά.
Ήταν μεγάλη επιτυχία.
Σύμφωνα με την οπτική του Βινς, καλύτερα δεν γινόταν.
Ως σύνολο διαπρέψαμε πραγματικά.
Με τη WrestleMania I
προσπαθούσα να τονίσω τι είναι ο χώρος μας.
Θέλαμε να είμαστε όλες οι μορφές ψυχαγωγίας σε μία.
Όταν συμμετέχουν τόσοι μοναδικοί άνθρωποι από κάθε έκφανση της ψυχαγωγίας,
αυτό θα πει αθλητική ψυχαγωγία.
Αυτή ήταν η καλύτερη συγκυρία.
Ο Βινς ήταν πολύ ενθουσιασμένος και χαρούμενος.
Φαινόταν, ήταν εκστασιασμένος, ήξερε ότι τα είχαμε καταφέρει.
Ο Χαλκ Χόγκαν και ο Μίστερ Τι σε διπλό αγώνα-βεντέτα;
Λέγεται WrestleMania,
η μεγαλύτερη διοργάνωση από την εποχή του Γκόρτζους Τζορτζ.
Εσείς στο Μάντισον Σκουέρ και σε όλον τον κόσμο
τώρα ξέρετε τι κάνουμε.
Πριν την πρώτη WrestleMania, ο χώρος συνολικά πήγαινε καλά.
Ο Βινς ήταν ο ισχυρότερος, αλλά υπήρχαν ακόμη διάφορες επικράτειες.
Μετά τη WrestleMania Ι, κανείς δεν το ήξερε,
ούτε οι άλλοι διοργανωτές, αλλά ο Βινς είχε κερδίσει.
Δεν ξέρω αν ήταν καλό για τον χώρο.
Ήταν καλό για την επιχείρησή μου. Αυτό με ενδιέφερε.
Μετά τη WrestleMania, όπου κι αν πηγαίναμε,
ξαφνικά εμφανίζονταν περισσότερες κάμερες, όλοι ζητούσαν συνεντεύξεις.
Ήταν μεγάλη επιτυχία. Η εταιρεία απογειώθηκε.
Όλη αυτή η δυναμική άλλαξε την επαγγελματική πάλη.
Αντί για κάποιον με πούρο και μπίρα που θέλει να δει βία,
είχες οικογένειες στην πρώτη σειρά που αγόραζαν τα προϊόντα σου.
Έκανε την πάλη τόσο δημοφιλή,
που είχαμε πλέον αναμφίβολα καθιερωθεί.
Η WrestleMania Ι κάνει τεράστια επιτυχία.
Καταφέρνει περισσότερα απ' ό,τι φανταζόταν ο Βινς για την εταιρεία του.
Αλλά η επιτυχία σε φέρνει στο επίκεντρο.
Ο Βινς στοχοποιήθηκε.
Η έκφραση ότι δεν υπάρχει κακή διαφήμιση
είναι μαλακίες, υπάρχει.
Μια ειδική έρευνα αποκάλυψε ισχυρισμούς
που θα εξαγρίωναν και τον μεγαλύτερο θαυμαστή.
Αναμέτρηση στα δικαστήρια για τη World Wrestling Entertainment.
Ένα σκάνδαλο με πιθανότητες νοκ άουτ.
Αμέσως μετά την τεράστια επιτυχία,
ο Βινς βρίσκεται μπλεγμένος σε μια σειρά από σκάνδαλα,
που απειλούν να φέρουν τα πάνω κάτω.
ΤΟ 1987 Ο ΤΖΟΝ ΣΤΟΣΕΛ ΣΥΜΒΙΒΑΣΤΗΚΕ ΕΞΩΔΙΚΑΣΤΙΚΑ ΓΙΑ 425.000 ΔΟΛΑΡΙΑ
ΜΕ ΤΟΝ ΝΤΕΪΒΙΝΤ ΣΟΛΤΣ ΚΑΙ ΤΗΝ TITAN SPORTS.
ΤΟ 1990 Ο ΡΙΤΣΑΡΝΤ ΜΠΕΛΖΕΡ ΣΥΜΒΙΒΑΣΤΗΚΕ ΕΞΩΔΙΚΑΣΤΙΚΑ ΓΙΑ ΑΓΝΩΣΤΟ ΠΟΣΟ
ΜΕ ΤΟΝ ΒΙΝΣ ΜΑΚΜΑΝ, ΤΟΝ ΧΑΛΚ ΧΟΓΚΑΝ ΚΑΙ ΤΗΝ TITAN SPORTS (WWE).
Υποτιτλισμός: Μάρθα Λυρώνη